Communitas » spiritualiteitstipe
Posts Tagged 'spiritualiteitstipe'
Jou spiritualiteitstyl beïnvloed jou gebedslewe
Written by Besoeker on May 2, 2013 . Posted in Gebed en Spiritualiteit
As daar een saak is waaroor mense maklik krities raak, is dit dat ander mense nie die Here op "die spesifieke manier waaraan ons"gewoond geraak het aanbid nie. Maar hoekom bid ons op verskillende maniere ? Hoekom is daar gelowiges wat in een gemeente is, maar verskillend dink oor gebed en eredienste?Daar is 'n verskeidenheid redes: die een is dat persoonlikhede en temperamente verskil. Mense het ook verskillende talente en gawes. Mense het egter ook verskillende spiritualiteitstipes.
Written by webmeester on May 27, 2009 . Posted in Gebed en Spiritualiteit
Ek het so ruk terug 'n uiteensetting van die verskillende spiritualiteite gegee (sien vorige blog). Jannie Hougaard het Corine Ware se vraelys in Afrikaans verwerk en aangepas.Hier is Jannie se vraelys:
Jou Spiritualiteitsstyl: Vraelys
'n Aanduiding van styl van geloofsbelewing. (Konsep ontwikkel deur dr. Corinne Ware Discovering your Spiritual Type. Bethesda: Alban Institute, 1995.
Lees 'n afdeling eers in geheel op 'n slag. Maak seker dat jy elke stelling deeglik begryp.
Besluit watter stelling jy onder die meeste omstandighede die gemaklikste mee sou wees. Merk normaalweg een stelling per afdeling MAAR – Jy mag in sekere gevalle meer as een merk, maar probeer om nie meer as twee per afdeling te merk nie.
1. Vir my is 'n preek goed wanneer dit goed gestruktureer is en ek werklik iets kan leer daaruit.
2. Ek wil tydens 'n preek ervaar dat die Here my hartsnare geroer het en ek iets van die warmte van sy
liefde ervaar het.
3. 'n Preek moet my laat dink en nie alles in detail uitspel nie. God se teenwoordigheid is vir my baie
4. 'n Preek moet my motiveer om iets in die koninkryk van die Here te gaan doen!
5. Wat ek hou van gesamentlike Bybelstudie, is om die planne te ontdek wat God vir die wêreld het – en dat ons deel daarvan kan wees!
6. Die lekkerte van saam Bybelstudie doen bly my langer by as die inhoud wat ons behandel. God se liefde in ons saamwees, is wonderlik.
7. Ek hou daarvan om studie van die Bybel te doen en iets te leer. Die byeenkoms moet goed gestruktureer wees
8. Die lekkerste van Bybelstudie doen lê in die verwondering oor die grootsheid van God wat in ons groep teenwoordig is en met ons praat.
Oor vernuwing en verandering …
9. Nuwe dinge in die erediens is in orde wanneer dit 'n gevoel van warmte inbring tussen mense en God.
10. Nuwe dinge in die erediens moet daartoe bydra om die gemeente te laat besef dat ons die liggaam, die stem, hande en voete van God in die wêreld is.
11. Nuwe dinge in die erediens moet eers goed deurdink word voordat dit ingevoer word. Ek wil ook graag vooraf weet hoe dit gaan verloop. Vreemde nuwe dinge maak my effens gespanne.
12. Nuwe dinge in die erediens is in orde wanneer dit ons onder die indruk bring van God se heiligheid en grootsheid. Dit moet my op God help fokus.
13. Wanneer ek bid is ek soms net stil voor God. Ek hoef nie altyd so baie met Hom te praat nie.
14. 'n Mens praat respekvol en weldeurdag met God as jy bid.
15. As ek bid, moet ek vóél ek praat met God.
16. Wanneer ek bid doen ek graag voorbidding vir mense in nood en vir die heidene wat nog nie van God gehoor het nie.
17. Ek ken God veral as my Hemelse Vader. God sorg.
18. Ek ken God veral as die Koning. Hy heers oor die hele aarde.
19. Ek ken God veral as my Vriend. God praat met my.
20. Ek ken God veral as die Heilige. God is groot, groter as wat ek besef.
As 'n klomp gelowiges bymekaar is…
21. Die byeenkoms van gelowiges moet my motiveer om iets vir die Here te doen. Ons moet kan planne maak, want ons is deur die Here gestuur.
22. 'n Byeenkoms van gelowiges moet soos 'n fees wees, ek wil my uitleef in die byeenkoms. Ek wil deel voel van Jesus se mense.
23. In 'n byeenkoms van gelowiges het ek behoefte daaraan dat ons rustig saam die teenwoordigheid van die God beleef. Deur die rustigheid van musiek en simboliek praat God met ons en verkwik Hy ons.
24. 'n Byeenkoms van gelowiges moet nie uitrafel nie. Ek wil nie voel ek word in 'n rigting gedruk nie. Ek wil graag meer van die Here leer.
Oor God se skepping…
25. Ek wil graag verstaan hoe die Here die aarde geskep het.
26. As ek na die mooi natuur om my kyk, is ek opnuut gemotiveerd om iets aan die bewaring van God se groot handewerk te doen.
27. Dit maak nie veel saak hoe die aarde ontstaan het nie, maar dit laat my baie goed voel as ek sien hoe wonderlik alles in die skepping is.
28. Die grootsheid van die skepping laat my iets van die Skepper daarvan ken.
As ek 'n geestelike boek sou lees, dan…
29. wil ek graag lees van die sukses van wat mense gedoen het en hoe mense se toewyding aan die Here hulle lewens verander het.
30. wil ek besef dat Jesus die mense baie liefhet en dat ek een van hulle is!
31. moet dit my meer kennis van die Bybel gee wat ek vir my lewe kan gebruik.
32. verstom dit my dikwels dat God, wat so wonderlik is, ook in my ook belangstel.
My gunsteling liedere is…
33. liedere wat my laat voel ek is deel van die Here se kinders.'n Byeenkoms sonder sang voel koud.
34. liedere wat jou help om 'n keuse vir die Here te maak. As ons dit sing motiveer dit ons en help dit ons om ons weer aan die Here te wy.
35. liedere wat my help om te besef dat ons in God se teenwoordigheid is. 'n Lied is vir my eintlik 'n gebed.
36. liedere waarvan die lirieke se boodskap goed deurkom. Ek hou nie van 'n klomp herhalings sonder dat dit betekenis het nie.
Oor tyd voel ek …
37. Hou by die afgespreekte begin- en afsluitingstyd van 'n erediens of byeenkoms.
38. Dit is belangrik om die tyd van die byeenkoms te verleng as 'n mens voel dat dit nodig is.
39. Al die tyd behoort aan die Here. 'n Gevoel van tydloosheid is belangrik.
40. Vergader wanneer nodig en so lank as wat nodig is om die taak van die byeenkoms af te handel.
Oor die klem in godsdiens …
41. Dis belangrik dat ons God se wil heeltemal gehoorsaam.
42. Dis belangrik dat ons leer wat ons roeping in die wêreld is en dit verstaan.
43. Dis belangrik dat ons 'n heilige lewe saam met die Here leer leef.
44. Dis belangrik dat ons in 'n eenheid met ons Skepper beleef. Alles van my dag is eintlik godsdiens.
As ek kritiek oor my godsdiens kry …
45. sê mense soms ek is te droog en op die verstand en kennis ingestel.
46. sê mense soms ek is nie realisties nie en probeer van die werklikheid van die lewensomstandighede deur middel van godsdiens te ontvlug.
47. sê mense soms ek is te emosioneel en net op gevoel en belewing ingestel.
48. sê mense soms ek het tonnelvisie en is te gesteld net op wat mense doen.
Belangrike temas / onderwerpe in die godsdiens:
(As jy nie dadelik kan besluit wat om te kies nie, merk die woorde wat vir jou belangrik is en kies dan die nommer met die meeste gemerkte woorde)
49. Liefde, bekering, getuienis, spontaniteit, heiligmaking.
50. Onderskeidingsvermoë, dissipline, kennis, orde, genade, regverdigmaking.
51. Eenvoud, suiwerheid van hart, aksie, gehoorsaamheid, om te ly vir die saak.
52. Nie materialisties, nederigheid, wysheid, om jou denke vry te laat dwaal, om eenheid met 'n hoër wese te ervaar.
In verband met godsdienstige gebruike en seremonies …
53. Godsdienstige gebruike help mens weet waar ons vandaan kom (ons geestelike wortels). Dit help mens die teenwoordigheid van God beleef en dit lê tradisies vas.
54. Godsdienstige gebruike is 'n manier om jou standpunt oor innerlike geloofsoortuigings te wys (demonstreer).
55. Godsdienstige gebruike is maniere waarin ons God se teenwoordigheid ervaar.
56. Godsdienstige gebruike is nie so belangrik nie.
Begrip van God
57. God word deur die Bybel, in die sakramente (doop en nagmaal) en Jesus Christus en sy kruis geken.
58. Ek kan voel dat God werklik bestaan en dat Christus in my hart lewe.
59. God is 'n misterie, ons kan na Hom uitreik in geloof, maar Hy is groter as wat ons kan ken.
60. Wanneer ons "mede-skeppers" saam met God in die wêreld word en van die wêreld 'n beter plek help maak, deel ons in die misterie/grootsheid van God.
Die vraagnommer is eerste en die stylnommer wat die antwoord verteenwoordig 2de bv 1=4 beteken : Indien jy vraag 1 geantwoord het verteenwoordig dit die 4de styl)
Omkring die stelling wat jy gemerk het by elke afdeling.
Preke:1= 1/ 2=2/3=3/4=4
gebed : 13=3/14=1/15=2/16=4
Geestelike boek: 29=4/30=2/31=1/32=3
Begrip van God: 57=1/58=2/59=3/60=4
(Tel nou al die no 1's bymekaar , al die 2's bymekaar , al die 3's bymekaar en al die 4's bymekaar. Die een wat jy die meeste van het is die spiritualuiteitstyl van jou keuse )- Onthou jy kan meer as een styl hê!
Styl 1 = Kop of Teologiese styl
Styl 2= Hart of gevoelstyl
Styl 3= Mistieke of Geestesoog styl
Styl 4= Aktiewe of koninkrykstyl (crusaders)
Vir verdere verduideliking van style – sien vorige blog oor spiritualiteitstyle.
Written by webmeester on May 27, 2009 . Posted in Spiritualiteit
Written by webmeester on May 27, 2009 . Posted in Enuus
Written by Besoeker on October 26, 2008 . Posted in Spiritualiteit
As daar een saak is waaroor mense maklik krities raak, is dit dat ander mense nie die Here op "die spesifieke manier waaraan ons" gewoond geraak het aanbid nie. Maar hoekom bid ons op verskillende maniere ? Hoekom is daar gelowiges wat in een gemeente is, maar verskillend dink oor gebed en eredienste? Daar is 'n verskeidenheid redes: die een is dat persoonlikhede en temperamente verskil. Mense het ook verskillende talente en gawes. Mense het egter ook verskillende spiritualiteitstipes.
In hierdie artikel gaan ek 'n kort oorsig gee oor mense se verskillende spiritualiteitstipes. Oral waar ek nog in gemeentes en groepe hieroor gepraat het, het ek gevind dat gemeentes en gelowiges meer begrip vir mekaar se andersheid kry as hulle verstaan dat daar meer as een manier is om tot God te bid, erediens te hou en saam met God te leef!
Wat is spiritualiteit? Dit is die mens se diepste dors / hunkering na God. Dit is elke mens se styl hoe hy voor die aangesig van God wil wandel – hoe hy wil bid en leef. Spiritualiteit verwys na ons ervaring en wandel met God : waar en hoe ons die teenwoordigheid van God beleef.
In Corinne Ware se boek " Discover Your Spiritual Type: a guide to congregational growth" identifiseer sy vier verskillende spiritualiteittipes. Dit het my baie gehelp om mense, wat anders as ek bid, te verstaan. Sy gebruik 'n spirituele tipologie van Urban Holmes en onderskei vier tipe spiritualiteitstyle. Sy onderskei tussen (1) 'n Intellektuele /denkende tipe wat sy ook kortliks "head" noem; (2) 'n meer charismatiese of hart spiritualiteitsgroep, (3) die mistieke spiritualiteit en (4) die koninkryks of visionênere spiritualiteit. Elke tipe het 'n sekere rol wat dit in 'n gemeente speel en elke tipe het 'n eie gebedstyl.
Ek verduidelik dit kortliks:
Spiritualiteits tipes, soos beskryf deur Corinne Ware and Urban Holmes
· Tipe 1: Kopspiritualiteit (Teologies georiënteerde mens)
Die kopspiritualiteit is 'n denkende en intellektuele spiritualiteit . Die realiteit van ons geloofslewe is vir hulle belangrik. Hulle druk hulle teologie in vaste konsepte uit bv. God as Vader. Die letterlik geskrewe Woord van God ( Bybel) is vir hulle die essensie. Hulle hou van alledaagse aktiwiteite en ook van die samekoms van die gemeente. Hulle is soms gemaklik met 'n formele preekstyl in die erediens en geniet studiegroepe en goeie teologiese preke. Hulle bydrae tot die gemeente is gewoonlik op die terrein van sistematiese teologiese nadenke oor leerstellige en etiese kwessies. Hulle sorg ook vir struktuur in gemeentes. Hulle verkies om slegs die Bybel as bron van hulle spiritualiteit te gebruik (ervaring is nie vir hulle prioriteit nie).
Gebedslewe: Hulle gebedslewe is vir hulle 'n uitdrukking van hulle eerbied aan God. Hulle beleef God deur hulle verstand. Hul gebed is gewoonlik goedgeformuleer. Hulle sal van gebede hou wat uitgeskryf is en gelees kan word. Hulle hou daarvan om met God te praat. Hulle gebedsstyl is gewoonlik gedissiplineerd, afgerond en met goeie teologiese inhoud. Hulle kan baie baat vind by die Lectio Divina.
· Tipe 2 : Hartspiritualiteit (Charismaties georiënteerde mens )
Die hartspiritualiteit (katafaties/affektiewe) hou van warm uitdrukkings van geloof en interpersoonlike warmte binne die gemeente. Hulle stel die Woord ook sentraal, maar vir hulle is die uiterlike uitdrukking van emosies ewe belangrik. Gewoonlik is dit die spiritualiteitsytipe wat makliker sy goddiensbelewing tentoon sal stel. Dit word gewoonlik gedoen met 'n gesigsuitdrukking of handgebare of lewenshouding. Persoonlike getuienis, musiek en evangelisasie is vir hulle belangrik –– Hulle verkies tipe prediking wat van ander se getuienisse of ervaring praat. Persoonlike getuienisse is vir hierdie groep baie belangrik. Gewoonlik is hulle warmte, entoesiasme en gemoedelikheid aansteeklik in 'n gemeente. Hulle is gewoonlik ook voorstanders van informele manier van dinge doen.
Gebedslewe: Hierdie tipe spiritualiteit voel hulle tuis met baie emosie en gevoelsvolle uitdrukkings in hulle gebedslewe, asook binne die eredienste.Hulle hou daarvan om met God te praat, maar minder formeel as die eerste groep. Hulle hou van vrye en spontane gebede.
· Tipe 3: Mistieke spiritualiteit (Mistiek georiënteerde mens)
Die mistieke (affektiewe /opofaties) hou daarvan om aan God se voete te sit en luister. Die affektiewe (emosie) is vir hulle ook belangrik, maar hulle emosie is na binne gekeer. Hulle luister eerder na God as om met hom te praat. Hulle soek die teenwoordigheid van God. Stiltes in erediens is belangrik. Simbole speel 'n belangrike rol in hulle geloofsvorming. Hulle hou ook van meditatiewe dissiplines en die lees van die Bybel help hulle om nader aan God te groei. Stilgebed is vir hulle belangrik. Hulle sal die mense wees om die gemeente te herinner aan die heiligheid van God te midde van die alledaagse.
Gebedslewe: Gebed is vir hulle eerder om na God te luister, as om met Hom te praat. Hulle hou nie van klaar uitgewerkte antwoorde nie en wil hê dat God Homself aan hulle moet openbaar deur gebed. Gebed is 'n fokus op die teenwoordigheid van God. Dit is soms genoeg om bloot in stilte aan God se voete te sit. Kontemplatiewe (na binne gerigte gebed)gebed spreek hulle aan
· Tipe 4: Koninkrykspiritualiteit ( Baanbreker georiënteerde mens)
Die koninkryksspiritualiteit ( spekulatief/apofaties) hou daarvan om aktief by sending, barmhartigheid asook die sosiale aksies, betrokke te wees. Dit is vir hulle belangrik om met medewerkers saam te beplan aan die aksies waarby hulle betrokke is en saam te bid daarvoor. Hulle is dikwels die sosiale gewete van die kerk en bring die gemeente tot aksie. Hulle is die mense wat durf en selfopoffering uitstal in hulle navolging van die koninkryk se doelwitte. Hulle skaar hulle gewoonlik by menseregtegroepe en hulp aan vigswesies. Gehoorsame en ywerige mense. (Sommige mense noem hierdie ook die Hand spiritualiteit. Die praktyk het my geleer dat mense die benaming "hand" misverstaan – hulle dink dit gaan oor basaar hou en koekies bak . Daarom verkies ek eerder Corinne Ware se formulering van :koninkrykspiritualiteit)
Gebedslewe: Hulle bid as hulle besig is om iets vir die Here op die sendingveld te doen. Hulle gebed is baie ingestel dat die koninkryk van God sal groei. Vir hulle word gebed en teologie die beste in hulle praktiese dade getoon. Is ook gerig op wat God in die wêreld moet doén om die koms van die koninkryk te bewerkstellig. Hulle doen graag voorbidding vir die sending en barmhartigheidsaksies van die gemeente.
Corinne Ware wys daarop dat elke tipe sy eie klem plaas op gebed: Tipe 1 kan baie baat vind by die Lectio Divina. Tipe 2 mense het dit nodig om te ekperimenteer in gebed, liturgie en gevoelsvolle musiek. Tipe 3 hou weer van stilgebed en hou ook daarvan om sy gebedslewe privaat te hou. Tipe 4 mense bid weer graag as daar 'n veldtog gehou word. Tipe 1 en 2 mense hou van programme, sprekers en veldtogte.
IN WATTER VAN DIE 4 STYLE SOU JY INPAS? Onthou jou styl beinvloed die manier hoe jy bid, eredienste beleef en jou daaglikse godsdientige belewing. Jy kan 'n kombinasie van twee style hê.
Hoe hanteer ons die vier spiritualiteits style ?
Ons hoef nie baie rigied met die indeling saam te stem of dit presies so toe te pas nie, maar dit help ons om onsself en ander wat van ons verskil se godsdiensbelewing te verstaan. Dit help ons ook om groei-areas te identifiseer. Elke spiritualiteitstipe maak 'n onmisbare bydrae tot die gemeente. Elke tipe moet die ander help om meer gebalanseerde spiritualiteitslewe te hê. Sodra slegs die een tipe oorbeklemtoon word lei dit maklik tot eensydigheid. Soms wonder mense waarom een prediker en sy styl hulle aanspreek en 'n ander weer nie- wel die antwoord is dat mense verskillende spiritualiteitstyle het en dat predikante verskillende style het. Dit sal gemeenteleiers loon om navorsing te doen na die gemeente se spiritualiteitstipes. Dit kan net wees dat die bediening van die gemeente net een groep in gemeente aanspreek. Indien dit vir gemeenteleiers belangrik is om 'n geestelike tuiste vir almal te bied, moet hulle seker maak dat daar ruimte vir al vier spiritualiteitstipes in 'n gemeente is .
Die wete dat ons vir God verskillend aanbid, moet mense tot begrip en dankbaarheid teenoor mekaar stem.
Dit is ook die rede waarom mense verskillend oor gebed dink. Die een persoon het 'n meer charismatiese styl(emosie en ophef van hande), terwyl die ander 'n meer mistieke styl(simbole en stiltes ) het. Die een wil 'n goed voorbereide gebed bid (kopspiritualiteit) en die ander verstaan nie hoekom almal nie vir die sending voorbidding doen nie(koninkrykstyl). Die geheim is dat ons vir mekaar ruimte moet gee en eerder die verskeidenheid vier en waardeer, as wat ons te krities met verskille omgaan. Daar is nie 'n regte en verkeerde styl nie. Soms maak ons die fout om te dink dat net die mistieke tipe of net die koninkrykstipe mense is wat baie bid.
Die waarheid is dat elke tipe spiritualiteit ernstig is oor gebed – hulle beoefen dit net anders
Kom ons dank God dat ons nie almal dieselfde is en Hom op dieselfde manier aanbid nie. Kom ons dank Hom dat ons vir mekaar het om vir ons 'n ryke en geseende gebeds- en spirituele lewe te gee.
Breda Ludick het destyds saam met Nico Simpson 'n verwerking van Corinne Ware se boek in 'n kursusvorm aangebied. Dit het by Buvton (Communitas) verskyn onder die kursusnaam: Koeltebome.